Diari Oficial de la Generalitat Valenciana


Sumari del DOGV 8047, del 24-05-2017 (2017/4451)

RESOLUCIÓ de 16 de maig de 2017, de la Vicepresidència i Conselleria d'Igualtat i Polítiques Inclusives, per la qual deixa sense efecte les resolucions d'encàrrec de gestió del Centre d'Atenció Especialitzada per a l'Atenció del Dany Cerebral Sobrevingut Torrefiel i la del Centre Polivalent (Centre Ocupacional i Centre de Dia) per a Persones amb Discapacitat Mare de Déu del Castell, realitzades en el seu moment a favor de l'Institut Valencià d'Atenció Social i Sanitària (IVASS).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4451


Data del document
:   16-05-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * delegació de poders

RESOLUCIÓ de 16 de maig de 2017, de la Vicepresidència i Conselleria d'Igualtat i Polítiques Inclusives, per la qual deixa sense efecte les resolucions d'encàrrec de gestió del Centre d'Atenció Especialitzada per a l'Atenció del Dany Cerebral Sobrevingut Torrefiel i la del Centre Polivalent (Centre Ocupacional i Centre de Dia) per a Persones amb Discapacitat Mare de Déu del Castell, realitzades en el seu moment a favor de l'Institut Valencià d'Atenció Social i Sanitària (IVASS). [2017/4451]  
  
Vist que la Conselleria de Benestar Social, mitjançant Resolució de data 11 d'abril de 2008, va acordar encarregar, per raons d'eficàcia i eficiència, la gestió del Centre d'Atenció Especialitzada per a l'Atenció del Dany Cerebral Sobrevingut, situat a València, carrer de Pedro Cabanes, cantonada carrer de Zamora, a l'Institut Valencià d'Atenció als Discapacitats i Acció Social (IVADIS), per temps indefinit des de la publicació de la resolució en el Diari Oficial de la Generalitat Valenciana fins a la revocació d'aquesta. L'esmentada resolució va ser publicada en el DOGV núm. 5743 del 16.04.2008.  
Vist que la Conselleria de Benestar Social posteriorment, mitjançant Resolució de data 19 de febrer de 2009, va acordar encarregar la gestió del Centre Polivalent (Centre Ocupacional i Centre de Dia) per a Persones amb Discapacitat Mare de Déu del Castell, situat a Cullera, carrer de Colón, núm. 46, a l'Institut Valencià d'Atenció als Discapacitats i Acció Social (IVADIS), amb caràcter indefinit, per raons d'eficàcia i eficiència, fins a la revocació d'aquesta. L'al·ludida resolució va ser publicada en el DOGV núm. 5963 del 26.02.2009.  
  
Vist que el Consell de Direcció de l'IVASS, en virtut del que preveu l'article 6 del Decret 7/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià d'Acció Social (IVAS), en la seua reunió celebrada el 13 de març de 2017, va acordar per unanimitat elevar la proposta a la persona titular de la Vicepresidència i Conselleria d'Igualtat i Polítiques Inclusives de deixar sense efecte els encàrrecs de gestió del Centre Polivalent de Mare de Déu del Castell i Centre de Dia Torrefiel perquè s'assigne la seua gestió a l'IVASS.  
Considerant que a la vista de la nova regulació jurídica dels encàrrecs de gestió que preveu la Llei 40/2015, d'1 d'octubre, de règim jurídic del sector públic, aquests encàrrecs de gestió realitzats en el seu moment no reuneixen els requisits previstos en l'article 11 de la citada norma.  
Considerant que a tenor del que es disposa en l'article 1 del Decret 7/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià d'Acció Social (IVAS), l'Institut Valencià d'Atenció Social i Sanitària (IVASS) té, entre altres funcions, la gestió de centres i serveis especialitzats per a persones amb discapacitat i/o en situació de dependència.  
  
En virtut del que preveu l'article 9 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 1 del Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives que estableix que correspon a la vicepresidenta del Consell i consellera d'Igualtat i Polítiques Inclusives, com a màxim òrgan de direcció i execució, exercir les polítiques del Consell en matèria de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social, resolc:  
  
Primer  
Deixar sense efecte la Resolució de la Conselleria de Benestar Social de data 11 d'abril de 2008, en la qual va acordar encarregar, per raons d'eficàcia i eficiència, la gestió del Centre d'Atenció Especialitzada per a l'Atenció del Dany Cerebral Sobrevingut, situat a València, carrer de Pedro Cabanes, cantonada amb el carrer de Zamora, a l'Institut Valencià d'Atenció als Discapacitats i Acció Social (IVADIS), i deixar també sense efecte la Resolució de la Conselleria de Benestar Social, de data 19 de febrer de 2009, que acordava encarregar la gestió del Centre Polivalent (Centre Ocupacional i Centre de Dia) per a Persones amb Discapacitat Intel·lectual Mare de Déu del Castell, situat a Cullera, carrer de Colón, número 46 a l'Institut Valencià d'Atenció als Discapacitats i Acció Social (IVADIS).  
  
Segon  
Ordenar que es dispose el que siga necessari per a assignar la gestió dels serveis prestats d'atenció especialitzada a persones afectades amb dany cerebral sobrevingut que es presta en el Centre d'Atenció Especialitzada per a l'Atenció del Danyo Cerebral Sobrevingut Torrefiel de València, i els serveis d'atenció diürna (Centre de Dia i Ocupacional) a Persones amb Discapacitat Intel·lectual Mare de Déu del Castell de Cullera a l'Institut Valencià d'Atenció Social i Sanitària.  
  
Tercer  
Ordenar que es dispose el que siga necessari per a regularitzar l'adscripció patrimonial que puga derivar-se de la present resolució.  
  
Quart  
Ordenar la publicació de la present resolució en el Diari Oficial de la Generalitat Valenciana, per a la seua immediata eficàcia i als efectes oportuns.  
  
València, 16 de maig de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.